Աստրիդ Անդրեասեն

Աստրիդ Իոհաննա Անդրեասեն (, ), ֆարերացի տեքստիլի վրա ստեղծագործող նկարչուհի, փոստային նամականիշերի հեղինակ, դիզայներ, գծանկարիչ, նկարազարդող, մասնագիտացած է  ծովաբնակ և օվկիանոսաբնակ կենդանիների պատկերման գործում։

Կենսագրություն 
Աստրիդ Անդրեասենը ծնվել է 1948 թվականին, Վեստմանայում, Ֆարերյան կղզիներ։ Ստեղծագործել սկսել է հոր բանաստեղծությունների գրքի պատկերազարդումներից։ 1968 թվականին ընդունվել է Կերտեմիննի (Հարավային Դանիա տարածաշրջան) պրոֆեսիոնալ գեղարվեստական դպրոց, որն ավարտելուց հետո աշխատել է ասեղնագործության ուսուցիչ։ 1970 թվականից սկսել է աշխատել մտավոր հետամնաց մարդկանց հետ Տորսհավնի հիվանդանոցում, որտեղ դասավանդել է ասեղնագործություն և արվեստի այլ ձևեր։

1982 թվականից Օրհուսի Արվեստի ակադեմիայում ուսումնասիրել է տեխնիկական նկարազարդման դասընթաց։ 1990-1991 թվականներին Շվեդիայում շարունակում է ուսումնասիրել գիտական նկարազարդման տեխնիկան Գերլեսբորգի գեղարվեստի դպրոցում () և Տերնյոյի ծովային կենսաբանական լաբորատորիայում (), գտնվում է Տերնյոյում, Ստրյոմստադյան կոմունայում)։

Ներկայումս Աստրիդ Անդրեասենը համարվում է Ֆարերյան Կղզիների Բնական պատմության թանգարանի միակ հաստիքային նկարիչը։ Իր աշխատանքների շնորհիվ միջազգային ճանաչում է ստացել։ Փոստային դրոշմանիշերի շարքի և գիտական աշխատանքների նկարազարդումների  հեղինակ է։ Տիրապետում է դետալների գերազանց զգացողությանը։ Ավելի քան 35 տարվա ստեղծագործական աշխատանքով զգալի ներդրում է ունեցել ֆարերյան կերպարվեստում։ Ֆարերի ստորջրյա բնակիչներին պատկերող նրա նկարները տեղադրված են փոստային դրոշմանիշերի, ապլիկացիաների և գոբելենների վրա, ամենուր կարելի է տեսնել նրա հեղինակային ստեղծագործությունները։

Ընտիր աշխատանքներ ֆիլատելիայում   
Աստրիդ Անդրեասենի նկարների հիման վրա ստեղծվել են բազմաթիվ ֆարերյան դրոշմանիշեր։ Ֆարերյան կղզիների փոստային դրոշմանիշերի գրացուցակում յուրաքանչյուր դրոշմանիշ համարակալված է։

Ձկներ 
Թողարկվել է 1994 թվականի փետրվարի 7-ին

Թողարկվել է 2006 թվականի փետրվարի 13-ին

Արտաքին հղումներ 

 
 

Ֆարերացի նկարիչներ
20-րդ դարի նկարչուհիներ